《邀吴过庭登凤山次韵》
明代·陆宽

浊酒相邀亦可留，新衔曾号醉乡侯。浮村剧雨霏霏入，绕郭春涛细细流。

移榻孤峰因上巳，开樽千里共瀛洲。年来戎马西南急，座有张衡说四愁。

作者简介：陆宽，原名子林，字完瑜。饶平人。明神宗万历二十八年（一六〇〇）举人。任永福知县，卒于官。清康熙《潮州府志》卷九上、光绪《饶平县志》卷八有传有传。